"کۆمەڵەی گەلانی هەڕەشەلێکراو" رایدەگەیەنێت، دابینکردنی ئاوی نزیکەی میلیۆنێک و 500 هەزار کەس لە کوردستانی سوریا پەکخراوە، تورکیا ئاو وەک چەکێک بە شێوەیەکی سیستماتیکیی بۆ سزادانی کورد بەکار ئەهێنێت.
کردەوەی بە ئەنقەستی تورکیا بۆ بڕینی دەستڕانەگەیشتنی ئاو، بۆ گەلی کورد و گرووپە کەمینەکانی دیکە لە کوردستانی سوریا (رۆژاڤا) لە باکووری سوریا، رەخنەی لەلایەن کۆمەڵەی گەلانی هەڕەشەلێکراو (STP) لێکەوتەوە، جەختئەکاتەوە کە نزیکەی یەک میلیۆن و ٥٠٠ هەزار کەس لە باکووری رۆژهەڵاتی سوریا لە ئێستادا بێبەشن لە دەستڕاگەیشتن بە ئاو، ئەمەیش بە تایبەتیی کاریگەریی لەسەر شاری حەسەکەداناوە کە بە هەمەجۆریی نەتەوەیی و ئایینیی ناسراوە، دکتۆر کەمال سیدۆ، راوێژکاریی رۆژهەڵاتی ناوەڕاستی لە STP، ئەم نیگەرانیانەی لە شاری گۆتینگن لە ئەڵمانیا خستەڕوو.
ماڵپەڕی "ئی کورد" راپۆرتێکی بڵاوکردوەتەوە و تیایدا هاتووە: خۆبەڕێوەبەریی خۆسەر لە کوردستانی سوریا هەوڵ ئەدات بۆ دابینکردنی ئاو بۆ دانیشتوانی زیانلێکەوتوو لە ڕێگەی بەکارهێنانی تانکەری ئاوەوە، بەڵام ئەم هەوڵە بەهۆی چەندیین هۆکارەوە کار و تێچووی زۆرئ ئەوێت. هێرشە بەردەوامەکان بۆ سەر کێڵگە نەوتییەکان و پاڵاوگەکان، کەمیی سووتەمەنیی لێکەوتووەتەوە و گواستنەوەی ئاوی قورس کردوە. جگە لەوەش رێگەکانی گواستنەوە کە بە تورکیادا تێدەپەڕن، رووبەڕووی هەڕەشەی بەردەوام ئەبنەوە. لە ئەنجامدا تێچووی ئاو بەرزبووەتەوە. تەنانەت لە بارودۆخی ئاساییدا، گەیاندنی ئاو بەس نییە بۆ دابینکردنی پێداویستی تاکەکان بۆ زیاتر لە سێ ڕۆژ بۆ هەر کەسێک. ئیدارەی خۆسەر لە باکور و رۆژهەڵاتی سوریا، هۆشداریی ئەدات لە کارەساتێکی مرۆیی نزیک، ئەشێت تورکیا دەستبەجێ سیاسەتەکانی خۆی بگۆڕێت.
لە پێشهاتێکی دیکەی نیگەرانکەردا، دکتۆر سیدۆ پێشنیاری ئەوە ئەکات کە حکومەتەکانی ناتۆ بە ڕواڵەت ملکەچی تاکتیکەکانی ڕەشبگیریی تورکیا بوون لە هەوڵێکدا بۆ ئاسانکاریی بۆ پەیوەستبوونی سوید بۆ هاوپەیمانییەکە. سوید کە پێشتر وەک پەناگەیەکی ئارام بۆ ئەندامانی ئۆپۆزیسیۆنی کورد و تورکیا دادەنرا کە لە گۆشەگیرییەکان لەلایەن حکومەتی تورکیاوە هەڵدێن، ئێستا ڕووبەڕووی ئەگەری وازهێنان لە پابەندبوونی بە سەروەریی یاسا ئەبێتەوە. راوێژکارییە ئەمنییەکان کە لە چوارچێوەی ناتۆدا پلانیان بۆ دانراوە، ئەشێت ئەندامانی ئۆپۆزیسیۆن بەرەوڕووی رێکارە ئەمنییەکانی تورکیا ببنەوە، لە کاتێکدا وڵاتانی دیکەی ئەندام ئامادەن پشتیوانیی زیاتر لە هەوڵەکانی تورکیا بۆ سەرکوتکردنی بزووتنەوەی ئازادیی کورد بکەن.
بە لەبەرچاوگرتنی ئەم بارودۆخانە، دکتۆر سیدۆ داوای دەستپێشخەرییەکی دیپلۆماسیی ئەکات بە سەرۆکایەتیی وەزیری دەرەوەی فیدراڵیی ئانالینا بیربۆک بۆ چارەسەرکردنی سیاسەتی ئاوی نامرۆڤانەی تورکیا. بەکارهێنانی ئاو وەک چەکێکی جەنگ لە ئاستی نێودەوڵەتییدا بە شێوەیەکی بەرفراوان ئیدانە ئەکرێت و بە هۆکاری زۆرەملێ لەلایەن یاسا نێودەوڵەتییەکانەوە بە ئاشکرا قەدەغە کراوە.
تورکیا بەشێوەیەکی سیستماتیکی ئاو وەک چەکێک، لە دژی دانیشتوانی کورد لە کوردستانی سوریا بەکارئەهێنێت، کارێکی بەردەوامە و بەتایبەتیی لە وەرزی هاویندا، دووبارە ئەبێتەوە. لە ساڵی ٢٠٢١دا گرووپە چەکدارەکانی سەر بە تورکیا کە لە ناوچە کوردنشینەکانی باکوری سوریا چالاکیی ئەکەن و لەژێر داگیرکاری تورکیادان، بە شێوەیەکی ستراتیژیی ئاویان وەک ئامرازێکی چەوساندنەوە بەکارهێنا بۆ دروستکردنی بەنداو بەدرێژایی ڕووبارێکی چارەنووسساز. ئەم بەنداوانە بە شێوەیەکی بەرچاو دابینکردنی ئاوی پێویست بۆ ئەو کۆمەڵگایانەی کە لە خوارەوەی رووبارەکە نیشتەجێن، زۆرینەیان لە ناوچە کوردنشینەکاندان ژیانیان لێتێدەدەن.
ئیدارەی خۆسەر لە کوردستانی سوریا بە سەرۆکایەتی پەیەدە (پارتی یەکێتیی دیموکراتی) کە لە ئاستی جیهانییدا رێزی لێدەگیرێت، لە ژێر سیستمێکی خۆبەڕێوەبەریی لامەرکەزییدا کارئەکات کە بنەماکانی عەلمانیەت و یەکسانیی جێندەریی و دیموکراسیی ڕاستەوخۆ و بەڕێوەبردنی ژینگەپارێزیی بنەماکەیەتی و ئەیپارێزێت.
لە ساڵی ٢٠١٣ پەیەدە وەک باڵی سیاسیی یەکینەکانی پاراستنی گەل (یەپەگە) سێ کانتۆنی ئۆتۆنۆمیی دامەزراند کە بریتین لە جەزیرە و کۆبانی و عەفرین لە کوردستانی سوریا. ئەم پێشهاتانە بووە هۆی پێکهێنانی حکومەتێکی کوردیی لە سەرانسەری ناوچەکەدا. لە 17ی ئازاری 2016 دەسەڵاتدارانی کوردیی و عەرەبیی بە هاوبەشیی دروستکردنی "هەرێمێکی فیدراڵی"یان راگەیاند کە ئەم ناوچە نیمچە سەربەخۆیانە لە چوارچێوەی کوردستانی سوریا پێکدێت.
تورکیا لە ٢٠ی ژانیوەری ٢٠١٨، دەستی بە هێرش کرد بۆ سەر یەپەگە لە کانتۆنی عەفرین و بە پاڵپشتی چەکدارانی بەکرێگیراوی ئیسلامیی سوریا هێرشەکانی بەردەوامبوون، هەتا سەربازانی تورکیا تا ١٨ی ئازار شاری عەفرینیان داگیر کرد.
لە رۆژی ٦ی ئەیلولی ٢٠١٨، ئیدارەی خۆسەری دیموکراتیی باکور و رۆژهەڵاتی سوریا لە عەین عیسا بە فەرمیی راگەیەندرا. لەو کاتەوە ئەم ئیدارەیە بەرپرسیارێتی جێبەجێکردنی مۆدێلی کۆنفیدرالیزمی دیموکراسیی لە شارەوانیی و ناوچەکانی سەرتاسەری باکوری رۆژهەڵاتی سوریا لە ئەستۆ گرتووە.
پارتی یەکێتیی دیموکراتیی (پەیەدە) و لقە سەربازییە سەرسەختەکەی یەپەگە/یەپەژە، وەک کاریگەرتریین هێزی شەڕکەر دژی دەوڵەتی ئیسلامیی (داعش) لە سوریا ناسنامەیان بەدەستهێنا. ئەمریکا پاڵپشتیی چەک و تەقەمەنیی بۆ ئەو گرووپانە کردوە. یەپەگە کە وەک بڕبڕەی پشتی هێزەکانی سوریای دیموکرات (هەسەدە)ەیە و وەک سوپای دیفاکتۆ بۆ ئیدارەی خۆسەریی کورد لە کوردستانی سوریا (رۆژاڤا) کارئەکات، سەرکەوتوانە خاکی بەرچاوی لە داعش لە سوریا وەرگرتەوە.
لە مانگی ئازاری ساڵی ٢٠١٩، هێزە کوردییەکان داعشیان لە دوا قەڵای خۆی لە گوندی باغۆز لە رۆژهەڵاتی سوریا دەرکرد. سەرەڕای ئەم سەرکەوتنە، مەزەندە ئەکرێت ١٢ هەزار گومانلێکراو لە ئەندامانی داعش لە گرتووخانەکانی کورد لە ساڵی ٢٠١٩ەوە دەستبەسەرن.
شەڕی سەختی پێنج ساڵە بۆ هەڵوەشاندنەوەی "خەلافەت"ی داعش، کە سەردەمانێک ناوچەیەکی بەراورد بە بریتانیای گەورە لە سەرانسەری سوریا و عێراقدا گرتبووە دەست، لە ئەنجامدا زیاتر لە ١١ هەزار چەکداری ژن و پیاوی کورد شەهید بوون. ئەم شەڕڤانە بوێرانە قوربانییەکی بەرچاویان دا لە پێناو نەهێشتنی ئەو مەترسییەی داعش دروستی کردبوو.
دەوڵەتی تورکیا (SDF/YPG) وەک درێژکراوەی پارتی کرێکارانی کوردستان (پەکەکە) ئەزابینێت، چونکە ترسی ئەوەی هەیە دروستکردنی هەرێمێکی کوردیی خۆسەر لە کوردستانی سوریا -هاوشێوەی هەرێمی کوردی لە کوردستانی عێراق- ببێتە هۆی هاندانی تەماحی جوداخوازانەی کوردەکانی تورکیا.